***Бекітемін:***

***Тәрбие ісінің меңгерушісі Сейтмуханова А.Ж.***

***Күні*** *20.10.2017ж. 11.30-да*

***Қатысушылар*** 1-сынып 18 ата-ана

***«Рухани жаңғыру» бағдарламасын іске асыру шеңберінде***

**Тақырыбы:**   «Дені сау ұрпақ- ел болашағы»   отбасылық спорттық сайыс

**Мақсаты:** «Денсаулық» ұғымының адамгершлік  құндылығы ретінде мәнін ашу. Денсаулықты сақтау, нығайту қажеттілігі туралы түсініктерін кеңейту.   Денсаулығын нығайтуға қызығушылықтарын арттыру. Денсаулығын күтуге, бағалауға тәрбиелеу. Ата-аналар мен балалары арасындағы қарым-қатынасты нығайту.

**Түрі:** эстафеталық ойын.

**Өтілетін орны:** спорт зал

**Керекті  құралдар:** доптар,  кеглилер, шығыршық, себеттер, қаптар.

**Жүргізуші:**

Шынықсаң  шымыр  боларсың,

Сауығып  айдай  толарсың.

Спортты  серік  ете  біл,

Жақсы  азамат  боларсың.

Жеңімпаз   болу оіай ма,

Арман  болған  талайға

Болмасаң да  ұқсап  бақ,

Жарысқа  түсіп  қалайда.

Құрметті  әріптестер, ата-аналар  және  балалар  бүгінгі отбасылық  спорттық сайысымызға  хош  келдіңіздер!

Сайысқа 18 отбасы  қатысып отыр.

                                      Жарысқа  қатысушыларды  шақырамыз,

                                      Әр  таңды  бақытпенен  атырамыз.

                                       Өнерді  ой  көгінде  бақылаңыз,

                                       Сайысқа  қатысуға  енді  ортаға -

 (Әр тобын  таныстырады )

Сайысымыздың  әділ  бағасын  беретін  әділқазылар  алқасымен таныс  болайық.

1.    Тәрбие ісінің меңгерушісі     Сейтмуханова А.Ж.

2.    Дене шынықтыру пәні мұғалімі Сабиров С.Ш.

3.    Мектеп медбикесі Кабиева А.Х.

Сайыс кезеңдерін смайликпен бағалайсыз .  

Сайысымыз  4  кезеңнен  тұрады.

І «Желаяқтар»

ІІ «Шығыршықтан өту»

ІІІ «Кенгуру»

ІҮ «Пингвин»

**«Таныстыру»**Шарты: Әр топ өздерін таныстырып, ұрандарын айтады.  әр топтың эмблемасы  
**1 - топ** "Жасұлан" тобын ортаға шақырамыз.  
Топтың ұраны: "Біз балауса жас ұлан,  
 Үлгі аламыз жақсыдан"  
**2 - топ** "Барыс" тобын ортаға шақырамыз.  
Топтың ұраны: "Бәріміз біріміз үшін,  
 Біріміз бәріміз үшін"  
**3 – топ** "Қыран" тобын ортаға шақырамыз.  
Топтың ұраны: «Қыран құстай самғаймыз,  
 Жарыстан біз қалмаймыз!»

**І    кезең:  «Желаяқтар»**

Ойын шарты:  Бірінші ойыншы бастапқы  орыннан кедергілер арасымен  межені жүгіріп айналып  келіп, екінші  ойыншыға қол беру.  Келесі ойын  осы  бағытта  жалғасын  табады.  Бірінші аяқтаған  топ  жеңіске  жетеді.

**ІІ   кезең:  Шығыршықтан өту.**

Ойын  шарты: Бастапқы орыннан бірінші  ойыншы  шығыршықты ұстайды  қалған  ойыншылар  шығыршыұтан  өтеді. Келесі ойыншы ұстайды, арғарай ойын жалғасын табады. Межені айналып, қай топ келсе сол топ жеңіске  жетеді.

**ІІІ  кезең:                  «Кенгру»**

Ойын шарты: қаппен  секіру.

**ІҮ кезең: «Пингвин»**

Кедергілер арасымен допты аяққа қысып алып, жерге құлатпай пингвиндер жүрісімен жүріп, мәре сызығын айналып қайтар жолда жүгіріп келеді де келесі ойыншының алақанынан ұрып, эстафетаны келесі ойыншы жалғастырады.

**Жүргізуші:**

              Жарыс  заңы  ежелден-

Жеңімпазды  анықтау

Жеңімпаз  болу  шарты  сол-

Еңбектену,   жалықпау

Біреу  озса  сайыста,

Біреу  артта  қалады

Жеңілгендер  ренжімей

Тарасса  бізге  жарады.

Сайысымыздың  қортындысын  шығаруға  кезекті  әділқазы алқасына  сөз

кезегін   береміз. (Әділқазыларды  тыңдау)

**Марапаттау рәсімі.**

Уа,  халайық  назар  аудар  денсаулыққа!

Өмірде  бақыттысың  денің  сауда.

Денсаулық  терең  бақыт  деген  сөзді

Құр  айтпаған  Ұлы  Абай  данамыз  да.

Құрметті  бүгінгі  сайысымыздың  қонақтары!  Сіздерге сайысымызға  келгендеріңізге  көп-көп  рахмет!